mk en en en mk mk mk be mk uk hbs_cyr mk mk hbs_cyr hbs_cyr mk mk mk uk ru mk ru en en en mk en hbs_cyr hbs_cyr mk mk hbs_cyr mk mk mk hbs_cyr mk ru mk mk mk mk mk mk mk mk mk mk mk mk mk mk mk mk mk mk mk hbs_cyr pt en en mk en
Сојуз на здруженијата на пензионерите на Македонија
XXV пензионерски спортски натпревари 2021
XIX пензионерски фолклорни ревии 2021
архива на сите броеви
Сојузот на здруженија на пензионери на Македонија е невладина неполитичка мултиетничка асоцијација во која членуваат 53 здруженија на пензионери, доброволно здружени заради заштита и унапредување на заедничките цели и интереси на корисниците на пензија во Република Македонија, за поцелосно и единствено залагање за остварување на правата од пензиско и инвалидско осигурување, за поквалитетна здравствена заштита, за унапредување на културните, спортските и хуманитарните потреби на пензионерите. За остварување на овие заеднички права на здруженијата-членки на Сојузот, СЗПМ соработува со општините и локалната самоуправа, со градоначалниците, со други здруженија и нивни сојузи, со невладини организации и фондации и со пензионерски асоцијации од други земји.
Донесувањето на Законот за пензионирање во 1946 година условило да бидат регистрирани околу 2.600 пензионери и овозможило да започне и пензионерското организирање. Во тие рани почетоци своите активности пензионерите ги остварувале во рамките на други здруженија,  за да по одреден временски период си формираат и свое здружение. Историски гледано тие се обединуваат и во повисоки облици на организирање, а денес тоа е  Сојузот на здруженија на пензионерите на Македонија,  кој несомнено претставува синоним на пензионерското организирање.
Својство на правно лице Сојузот има од 27 април 1971 година кога е запишан во Регистарот на МВР како општествена организација, а по донесувањето на Законот за здруженија на граѓани и фондации во 1998 година е пререгистрирано во Основниот суд во Скопје.
Сите здруженија се самостојни правни субјекти со свои статути и органи и тела.
Свој статут и свои органи и тела има и СЗПМ. Речиси во сите здруженија низ Република Македонија постојат Клубови на пензионери оформени од самите здруженија, но многу често и со поддршка на локалната самоуправа и општините. Нивниот број е околу 450 клуба од кои околу 50 се на подрачјето на Скопје. Клубови има во градовите, но и во руралните средини. Во нив неделно поминуваат околу 150 000 пензионери.
Секоја година во организација на Сојузот се одржуваат 8 фолклорни ревии во 8 региони во земјата, каде домаќини се 8 различни градови. На крајот се одржува фолклорна ревија на ниво на државата на која учествуваат пензионери од најдобрите здруженија.
Исто така, се одржуваат  и 8 регионални спортски натпревари кои опфаќаат околу 25 000 пензионери. На крајот во септември, на Денот на пензионерите на Македонија, 20 септември, се одржува Спортска пензионерска олимпијада.
Покрај тоа, се одржуваат и голем број средби и собири во разни излетнички места на кои присуствуваат и до 8000 пензионери.
Здруженијата особено се грижат за своите членови, особено за оние со ниски пензии, со хуманитарни  и волонтерски активности.
СЗПМ делува како самостојна, невладина и неполитичка организација, која во континуитет се развива, оставајќи траги и во самиот развој на државата.
Весникот „Пензионер плус“ е официјално гласило на Сојузот на здруженија на пензионерите  на Македонија, и се дистрибуира до здруженијата на пензионери во сите градови на Македонија. Весникот има информативен, едукативен и забавен карактер. Во него се поместени информации  од животот на пензионерите, информации и написи за нивните проблеми и постигања, написи од нивниот културно-забавен и спортски живот, информации за активностите на здруженијата, информации од ФПИОМ и ФЗОМ, написи за соработката на здруженијата со локалната управа, написи за здравје и исхрана, занимливости и друго.  Весникот се печати на 16 страници, колор, а излегува во 6 000 примероци со тенденција овој број да се зголеми заради големиот интерес од страна на пензионерите. Весникот е наменет за пензионерите и оние кои тоа ќе станат наскоро, како и за нивните семејства и е бесплатен. Една страница во весникот е на албански јазик. Весникот се поместува и на ВЕБ страницата на Сојузот на здруженија на пензионери на Македонија www.szpm.org.mk.
На чело на Сојузот, по 73 години е претседател жена, Станка Трајкова
Избери здружение Битола Богданци Бутел Скопје Валандово Вевчани Велес Воени пензионери Гази Баба Скопје Гевгелија Дебар и Центар Жупа Делчево Демир Хисар Дојран Ѓорче Петров Скопје Злетово Илинден Солидарни Пензионери Скопје Карпош Скопје Кисела Вода Скопје Кичево Кратово Крива Паланка Крушево Куманово Лабуништа Мак. Каменица Македонски Брод Неготино Ново Село Охрид и Дебрца Пензионирани работници од органите за внатрешни работи Пехчево Прилеп Пробиштип Радовиш и Конче Сарај Свети Николе Солидарност - Аеродром Скопје Струга Струмица Тафталиџе ДДД - Скопје Тетово Чаир Скопје Штип Шуто Оризари Скопје
28.9.2022 1-ви Октомври Меѓународен ден на старите лица
23.9.2022 Усогласување на пензиите според новата методологија
20.9.2022 Ден на пензионерите на Македонија - 20 септември
16.9.2022 26 –ти Републички пензионерски спортски натпревари - Охрид 2022
19.8.2022 Пензионерите се наш приоритет
copyright © SZPM | изработено од Medium 3